# Crowdfunding Investing Platform - Invest X

Invest X საინვესტიციო პლატფორმაა, რომელიც ემსახურება მიზანს - სამშენებლო კომპანიებმა მიიღონ ფინანსური დახმარება მშენებლობის პროცესში, იმ მომხმარებელების დახმარებით, რომელთაც სურვილი აქვთ გადარიცხონ თანხა კომპანიების ანგარიშზე, მომავალში სარგებლის მიღების მიზნით.

კომპანიის მენეჯმენტმა უნდა შეიმუშავოს ინფორმაციული უსაფრთხოების პოლიტიკა, რომელიც ეფუძნება კომპანიის მიერ მიღებული, შექმნილი, მართვადი ინფორმაციული აქტივების დაცვას ინფორმაციის კონფიდენციალურობის, მთლიანობისა და ხელმისაწვდომობის უზრუნველსაყოფად.

უმნიშვნელოვანესია კომპანიამ დააიდენტიფიციროს ორგანიზაციისთვის რელევანტური ინფორმაციული უსაფრთხოებისა და პერსონალურ მონაცემთა დაცვის რეგულაციები და სტანდარტები, იმ მიზეზით, რომ კომპანია ამუშავებს სენსიტიურ ინფორმაციას, როგორიცაა მომხმარებელთა მონაცემები, ფინანსური ჩანაწერები და სავაჭრო ხელშეკრულებები. აქედან გამომდინარე, შეირჩა კომპანიაზე მორგებული, შემდეგი რეგულაციები და სტანდარტები: „საქართველოს კანონი ინფორმაციული უსაფრთხოების შესახებ“, „საქართველოს კანონი პერსონალური მონაცემების დაცვის შესახებ“, „ISO27001”, „ISO27005”,

### საქართველოს კანონი ინფორმაციული უსაფრთხოების შესახებ

კომპანია მიეკუთნება მე-3 კატეგორიის კრიტიკულ ინფორმაციულ სუბიექტებს, რომლის მაკონტროლებელი ორგანო - „ციფრული მმართველობის სააგენტო“ იქნება. ამ კანონის მიზანია, ხელი შეუწყოს ინფორმაციული უსაფრთხოების დაცვის ქმედით და ეფექტიან განხორციელებას, დააწესოს საჯარო და კერძო სექტორების უფლება-მოვალეობები ინფორმაციული უსაფრთხოების დაცვის სფეროში, აგრეთვე განსაზღვროს ინფორმაციული უსაფრთხოების პოლიტიკის განხორციელების სახელმწიფო კონტროლის მექანიზმები.

ამ კანონის მოქმედება ვრცელდება კრიტიკული ინფორმაციული სისტემის სუბიექტზე, აგრეთვე იმ ორგანიზაციაზე/უწყებაზე, რომელიც კრიტიკული ინფორმაციული სისტემის სუბიექტს ექვემდებარება ან ამ სუბიექტთანაა დაკავშირებული დასაქმების, სტაჟირების, სახელშეკრულებო ან სხვა ურთიერთობით და აღნიშნული ურთიერთობის ფარგლებში ინფორმაციული აქტივის ხელმისაწვდომობას უზრუნველყოფს.

### საქართველოს კანონი პერსონალური მონაცემების დაცვის შესახებ

ამ კანონის მიზანია, პერსონალური მონაცემის დამუშავებისას უზრუნველყოს ადამიანის უფლებათა და თავისუფლებათა, მათ შორის, პირადი ცხოვრების ხელშეუხებლობის დაცვა.

## საერთაშორისო სტანდარტები

ინფორმაციული უსაფრთხოების რისკების გადასაჭრელად, შემუშავებულია ინფორმაციული უსაფრთხოების მრავალი სტანდარტი, რომლებიც ორგანიზაციებს აძლევენ სახელმძღვანელო მითითებებს და საუკეთესო პრაქტიკას, რათა მათ ჩამოაყალიბონ და დანერგონ უსაფრთხო საინფორმაციო სისტემები. ჩვენი პროდუქტის შემთხვევაში რელევანტური ინფორმაციული უსაფრთხოებისა და პერსონალურ მონაცემთა დაცვის შემდეგი სტანდარტები იქნება:

ISO/IEC 27001 Information Security Management System (ISMS)

ინფორმაციული უსაფრთხოების მართვის სისტემა, რომლის მიზანია ჩამოაყალიბოს ერთიანი მიდგომა სენსიტიური ინფორმაციის კონფიდენციალურობის, მთლიანობისა და ხელმისაწვდომობის დაცვის კუთხით. აღნიშნული სტანდარტი Invest X-ს დაეხმარება რისკების მართვის პრინციპებში და ხაზს გაუსვამს მუდმივი გაუმჯობესების მნიშვნელობას.

### ISO 27005 - Information security risk management

ISO 27005 მიზანია ორგანიზაციებს გაუზიაროს ინფორმაციული უსაფრთხოების რისკების შეფასების სახელმძღვანელო. Invest X-ს დაეხმარება რისკების იდენტიფიცირებაში, შეფასებაში, შესაბამისი კონტროლის მექანიზმების შერჩევაში და დანერგვაში.

## რეგულაციებისა და სტანდარტების შეუსაბამობაში ყოფნა

სტარტაპ ბიზნესი Invest X თანამშრომლობს დეველოპერულ სამშენებლო კომპანიებთან. თანამშრომლობის ფარგლებში Invest X- ს აქვს თავისი პასუხისმგებლობები, რომელიც არ შემოიფარგლება მხოლოდ ორივე მხარისთვის სარგებლის მიღებაში, ასევე აქვს ვალდებულება დაიცვას ეთიკური სტანდარტები სრულყოფილად. უზრუნველყოს ინფორმაციის კონფიდენციალურობა, მთლიანობა და ხელმისაწვდომობა. დარღვევის შემთხვევაში უდიდესი ზიანი მიადგება, როგორც დეველოპერულ სამშენებლო კომპანიას, მომხმარებლებს და ასევე Invest X-ს, ზიანი არ იქნება მხოლოდ მატერიალური, კომპანია დაკარგავს მომხმარებელთა ნდობას და ბრენდის რეპუტაციას.

აქვე უნდა აღინიშნოს, კანონებთან და რეგულაციებთან შეუსაბამობაში ყოფნა, საკანონმდებლო მოთხოვნების დარღვევამ, შესაძლებელია გამოიწვიოს სხვადასხვა ტიპის ჯარიმები, მათ შორის ლიცენზიის გაუქმება და ფულადი სანქციები.

ყველა ზემოთ ჩამოთვლილი რეგულაცია და სტანდარტი, რომელიც რელევანტურია Invest X-ისთვის დაეხმარება: უსაფრთხოების ყველა მოთხოვნის იდენტიფიცირებასა და დაცვაში; იდენტიფიცირებასა და მართვაში; კომპანიის ინფორმაციული უსაფრთხოების მიზნებთან დაკავშირებული რისკების იდენტიფიცირება, ზომების მიღებისა და რისკის მოპყრობის სათანადო გეგმების შემუშავებაში; კომპანიაში თანამშრომლების განათლების, ტრენინგისა და გამოცდილების შესახებ არსებული და დაგეგმილი საჭიროების ეფექტურად მართვასა და დაკმაყოფილებაში; კომპანიის მიერ შემუშავებული და მიღებული მართვის სისტემის ეფექტურობის შესანარჩუნებლად და გასაუმჯობესებლად საჭირო რესურსების ხელმისაწვდომობაში; რეგულარულად განსაზღვროს და განიხილოს ინფორმაციული უსაფრთხოების მიზნების მიღწევა; საკანონმდებლო და მარეგულირებელი მოთხოვნისა და ვალდებულების შესრულებაში.